Rafi Gavron

Raphael Pichey "Rafi" Gavron (dilahirkan pada 24 Jun 1989) ialah seorang pelakon British yang dikenali dengan peranannya dalam filem drama romantik Breaking and Entering, Nick and Norah's Infinite Playlist, Inkheart dan Celeste and Jesse Forever. Dia juga memainkan watak Lex dalam Mine Games.

Kehidupan awal
Gavron dilahirkan di Hendon sebagai anak penulis Martha Pichey dan mendiang penerbit Simon Gavron. Ibunya adalah kelahiran Amerika manakala bapanya berasal dari sebuah keluarga Yahudi London Utara. Datuk dan nenek sebelah bapanya ialah jutawan Robert Gavron dan Hannah Fyvel yang dilahirkan di Tel Aviv. Moyangnya merupakan penulis Tosco R. Fyvel yang bekerja dengan pengarang George Orwell. Ibu saudara tirinya (saudara tiri bapanya) ialah pengarah Sarah Gavron. Gavron mempunyai dua orang adik lelaki; Benjamin (dilahirkan pada 1992) dan Moses (dilahirkan pada 1996). Dia memegang dua kerakyatan British dan Amerika. Pada tahun 2008, Gavron membuat kerja sukarela di sebuah kibbutz di Israel selama enam bulan.

Karier
Dalam Breaking and Entering, dia memegang watak Miro, seorang pencuri muda yang menggunakan teknik-teknik parkour untuk memperoleh capaian ke pejabat-pejabat berteknologi tinggi milik arkitek lanskap bandar; dia telah mempersembahkan beberapa aksi fizikal yang sukar dalam filem itu. Disebabkan peranannya itu, Gavron menerima pencalonan bagi anugerah Pendatang Baru Harapan pada Anugerah Filem Bebas British.

Gavron memegang watak pembunuh upahan Duro dalam musim kedua Rome terbitan HBO. Dia juga muncul dalam Nick and Norah's Infinite Playlist terbitan 2008 sebagai Dev, penyanyi utama gay dalam kumpulan pancaragam Nick.

Dalam Inkheart, sebuah movie yang diadaptasi daripada novel berjudul yang sama, Gavron memegang watak Farid, suatu watak dalam Hikayat Seribu Satu Malam, yang dihidupkan secara magik. Filem itu ditayangkan pada Januari 2009.

Dia menjadi bintang undangan dalam beberapa episod 24, sebagai Hamid Al-Zarian, adik lelaki kepada seorang yang dianggap pengganas. Pada Mei 2009, dia terpilih menjadi tumpuan cinta watak Miley Cyrus bagi filem The Last Song. Walau bagaimana pun, watak itu kemudiannya diberikan kepada pelakon Liam Hemsworth. Dia juga muncul dalam video muzik JoJo bagi lagu "Disaster" pada November 2011. Gavron memegang watak Bug (Bobby) dalam siri TV Life Unexpected. Dia terpilih memegang watak kenalan lama Lux dan juga teman lelaki Lux.

Filmografi

Filem

TV

Rujukan

Pautan luar

Kelahiran 1989
Orang hidup
Orang Yahudi Inggeris
Orang Inggeris berketurunan Israel
Pelakon lelaki Inggeris kurun ke-21
Pelakon filem lelaki Inggeris
Pelakon tv lelaki Inggeris
Orang dari Hendon